paragraph_text: On je spojio Tanganjiku i Zanzibar u jedno. Pod njegovim vodstvom osnovana je Stranka revolucije 5. veljače 1977., spajanjem Tanganjikanske afričke nacionalne unije (Tanganyika African National Union - TANU) i Afro-širaske stranke (Afro-Shirazi Party - ASP). Obje su te stranke dotada same vladale Tanganjikom i poluautonomnim otokom Zanzibarom, respektivno. Kasnije je postao predsjednik neovisne Tanzanije, i tu ostao 21 godinu (1964. – 1985.). Bio je afrički socijalist, ali njegove reforme nisu dale ploda. Vodio je sličnu politiku kao i Kwame Nkrumah. Divio se afričkim seljacima i ljudima koji su živjeli na tradicionalni način. Godine 1979. srušio je Amina u ratu protiv Ugande. Više je putovao nakon 1985. nego dok je bio predsjednik. Do 1990., je bio na čelu vladajuće stranke.